कार के एक्सटीरियर की बात करें तो ऑडी RS6 अवन्त परफॉर्मेंस में फ्रंट स्प्लिटर, डोर मिरर्स, रियर डिफ्यूजर और फ्रंट ग्रिल पर क्वाट्रो बैजिंग की गई है। कार के परफॉर्मेंस वर्जन में 21 इंच एलॉय व्हील्स दिए गए हैं। वहीं, RS स्पोर्ट्स एंग्जॉस्ट भी शामिल किए गए हैं। RS6 अवन्त में अडेप्टिव एयर सस्पेंशन और सिलेंडर डिएक्टिवेशन फंक्शन भी दिया गया है जिसकी मदद से उत्सर्जन को कम कर सकते हैं और ईंधन अर्थव्यवस्था में सुधार ला सकते हैं।